CELEX: C2004/201/08
Language: el
Date: 2004-08-07 00:00:00
Title: Απόφαση του Δικαστηρίου (τρίτο τμήμα), της 24ης Ιουνίου 2004, στην υπόθεση C-421/02, Επιτροπή των Ευρωπαϊκών Κοινοτήτων κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας (Παράβαση κράτους μέλους — Οδηγία 85/337/ΕΟΚ — Ατελής μεταφορά στο εσωτερικό δίκαιο)

7.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/5
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 24ης Ιουνίου 2004
   στην υπόθεση C-421/02, Επιτροπή των Ευρωπαϊκών Κοινοτήτων κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας (1)
   
   (Παράβαση κράτους μέλους - Οδηγία 85/337/ΕΟΚ - Ατελής μεταφορά στο εσωτερικό δίκαιο)
   (2004/C 201/08)
   Γλώσσα διαδικασίας: η αγγλική
   Στην υπόθεση C-421/02, Επιτροπή των Ευρωπαϊκών Κοινοτήτων (εκπρόσωπος: X. Lewis), με τόπο επιδόσεων στο Λουξεμβούργο, κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας (εκπρόσωπος: Ph. Ormond), με αντικείμενο να αναγνωριστεί ότι το Ηνωμένο Βασίλειο της Μεγάλης Βρετανίας και της Βόρειας Ιρλανδίας, μη θεσπίζοντας τις νομοθετικές, κανονιστικές και διοικητικές διατάξεις που ήσαν αναγκαίες για τη συμμόρφωσή του προς το άρθρο 4, παράγραφος 2, της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 175, σ. 40), όπως τροποποιήθηκε με την οδηγία 97/11/ΕΚ του Συμβουλίου, της 3ης Μαρτίου 1997 (ΕΕ L 73, σ. 5), καθόσον αφορά τα απαριθμούμενα στο παράρτημα ΙΙ, σημείο 1, στοιχεία β) και γ), σχέδια της οδηγίας αυτής, ή, τουλάχιστον, μη ενημερώνοντας σχετικώς την Επιτροπή, έχει παραβεί τις υποχρεώσεις που υπέχει από την εν λόγω οδηγία, το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, R. Schintgen και N. Colneric (εισηγήτρια), δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 24 Ιουνίου 2004 απόφαση με το ακόλουθο διατακτικό:
   
               1.
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας, παραλείποντας να λάβει, όσον αφορά τη Σκωτία και τη Βόρεια Ιρλανδία, τα νομοθετικά, κανονιστικά και διοικητικά μέτρα που ήσαν αναγκαία για τη συμμόρφωσή του προς το άρθρο 4, παράγραφος 2, της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε με την οδηγία 97/11/ΕΚ του Συμβουλίου, της 3ης Μαρτίου 1997, σχετικά με τα απαριθμούμενα στο παράρτημα ΙΙ, σημείο 1, στοιχείο γ), της οδηγίας μέτρα και παραλείποντας να γνωστοποιήσει τα μέτρα που είχαν για τον σκοπό αυτό ληφθεί στην Αγγλία και την Ουαλία, έχει παραβεί τις υποχρεώσεις που υπέχει από την εν λόγω οδηγία.
            
         
               2.
            
            
               Καταδικάζει το Ηνωμένο Βασίλειο στα δικαστικά έξοδα.
            
         
      (1)  EE C 7 της 11.1.2002.